Document ID: 32006R0612

KOMISIJAS REGULA (EK) Nr. 612/2006
(2006. gada 19. aprīlis),
ar ko nosaka, cik lielā mērā var izpildīt importa tiesību pieprasījumus, kuri iesniegti 2006. gada aprīlī attiecībā uz alpīno un kalnu šķirņu buļļiem, govīm un telēm, kas nav paredzētas nokaušanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1),
ņemot vērā Komisijas 1999. gada 26. maija Regulu (EK) Nr. 1081/1999, ar ko atver un pārvalda tarifa kvotu dažu alpīno un kalnu šķirņu buļļu, govju un teļu importam, kas nav paredzēti nokaušanai, atceļ Regulu (EK) Nr. 1012/98 un groza Regulu (EK) Nr. 1143/98 (2), jo īpaši tās 5. pantu,
tā kā:
(1)
Regulas (EK) Nr. 1081/1999 9. panta 1. punktā ir paredzēts no jauna piešķirt daudzumus, par kuriem līdz 2006. gada 15. martam nav iesniegti importa sertifikātu pieprasījumi.
(2)
Komisijas 2006. gada 28. marta Regulas (EK) Nr. 502/2006 1. pantā, kurā paredzēts no jauna piešķirt importa tiesības saskaņā ar Regulu (EK) Nr. 1081/1999 attiecībā uz dažu alpīno un kalnu šķirņu buļļiem, govīm un telēm, kas nav paredzētas nokaušanai (3), ir norādīts konkrēts daudzums alpīno un kalnu šķirņu buļļu, govju un teļu, kas nav paredzētas nokaušanai un ko ar īpašiem nosacījumiem var importēt līdz 2006. gada 30. jūnijam.
(3)
Pieprasītie daudzumi importa tiesībām ir tādi, ka tos var apmierināt pilnībā,
IR PIEŅĒMUSI ŠO REGULU.
1. pants
Importa tiesību pieprasījumus, kas iesniegti saskaņā ar Regulas (EK) Nr. 1081/1999 9. pantu, izpilda pilnā apjomā kārtas numuriem 09.0001 un 09.0003.
2. pants
Šī regula stājas spēkā 2006. gada 20. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 19. aprīlī

Labels: 3
19
6